**Miracolul există**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Nu-mi spune-acum că moşul nu există,

Când eu în suflet am rămas copil,

Aş deveni o poezie tristă,

Aş căuta magia inutil...

Dar lângă bradul verde-n noaptea asta

Voi adormi şi poate mâine-n zori

O să te văd, acolo, la fereastra

Prin care o să-ncerci să te strecori

Să-mi laşi un vis, sub crengi împodobite,

Pe care l-am urmat de la-nceput.

Crăciun frumos şi la mulţi ani, iubite!

Pecetluieşte-mi viaţa c-un sărut.

- Cunoști, iubito, că în prag de seară,

Când bat la ușă blând colindători,

Coboară moșul de pe sănioară

Să dăruiască celor visători.

În bradul verde cu peteal-albastră

Îți va lăsa să ardă un sonet,

Când îl reciți voi bate în fereastră

Și-apoi în casă-am să pătrund încet

Lăsând lumina, într-o fulguire,

Să te sărute pe obrazul fin.

Crăciun de vis și la mulţi ani, iubire!

Îți scriu pe trup cu buzele, aldin.

Liliana Trif Ioan Grigoraș